Ur film aostralian eo Animal Kingdom, ur film kentañ ivez. Hag ur film diwar-benn ur familh torfedourien. Mervel a ra mamm Josh a zo rediet da vont da vevañ gant e vamm-gozh. Pevar eontr en deus, hag asambles e laeront tiez bank ha traoù a-seurt-se. Dre heg e vez emellet Josh en istorioù-se pa grog ar polis war o lech en un doare un tamm pounneroch eget araok. Ur film start eo met nouzon ket perak ech ijinen ur film kalz feulsoch. A-benn ar fin eo ral awalch ar feulster ha neuze e vez strakus atav (darlammet em eus div pe deir gwech…) se zo dispar. Sikour a ra ivez da grediñ en istor. Nemañ ket an traoù o tremen en ur bed gant armoù e-leizh hag emgannoù a-vil-vern met en ur bed boutin gant tud drouk, alvokidi breiñ ha fliked un tamm kollet a-wechoù. Tout an tudennoù a zo dedennus-tre, ar vamm-gozh, renerez euzhus ar familh, Andrew an eontr koshañ, sod anezhañ hag all. Pelech e rank Josh bezañ en endro-se? Eus tu ar justis ha treiñ kein de familh? Preder a zo er film ha gorrek awalch eo al lusk evit ma vefe pounner an holl elfennoù-se evit ar seller ivez. An aktour yaouank a choari perzh Josh en deus lakaet achanon da soñjal e paotr Dog Pound un tamm. Ur film start met a-feson.